Echekrates

Echekrates (Ἐχεκράτης) Phleiusist (sündis umbes 417 eKrSokratese surres (399) pidi ta olema umbes 18-aastane; vt Kurt von Fritz. Pythagorean Politics in Southern Italy, New York 1940, lk 27j; Cornelia J. de Vogel: Pythagoras and Early Pythagoreanism, Assen 1966, lk 27.) oli vanakreeka filosoof, pütaagorlanePhaidon 88d, Philolaose ja Eurytose õpilane.Diogenes Laertios 8.46.

Echekrates palub Platoni dialoogis "Phaidon" Phaidonil, kellega ta kohtub mõnda aega pärast Sokratese hukkamist, jutustada Sokratese elu viimastest tundidest ja surmast.Phaidon 57a–59c Phaidoni jutustusse sekkub ta vähe, katkestades selle üksnes kohas, kus räägitakse sellest, et hinge võib käsitada keha funktsioonide "harmooniana", ning veel ühes kohas.Phaidon 88c–89a, 102a. 

Aristoxenos, kes Echekratest isiklikult tundis, nimetas teda üheks viimastest pütaagorlastest.Aristoxenost (fragmendid 18 ja 19) tsiteerivad Iamblichos (De vita Pythagorica) 251 (arvab ta pütaagorlaste hulka) ja Diogenes Laertios (8.46); vrd B. L. van der Waerden. Die Pythagoreer, Zürich 1979, lk 19, 215j, 220j; Christoph Riedweg. Pythagoras, 2. trükk, München 2007, lk 138j, 148. 

Tõenäoliselt on tegu sama Echekratesega, kellele viitas ajaloolane Timaios Tauromenionist.Sellest räägib Polybios (12.10.7). Siin on kronoloogiline probleem: et Timaiosega kohtuda, pidi Echekrates elama väga vanaks. selle kohtumise usutavusest räägib Walter Burkert (Weisheit und Wissenschaft, Nürnberg 1962, lk 81, märkus 40.)

Echekratest mainib ka Aulus Gellius. 

Echekratest Phleiusist samastatakse Echekratesega Lokroist, keda mainib Cicero (De finibus bonorum et malorum). Władysław Witwicki oletab sissejuhatuses "Phaidoni" poolakeelses väljaandes, et echekrates oli pärast Suur-Kreeka linnast Lolroist, dialoogi tegevusajal aga hiljuti elama asunud Phleiusi. Ta viitab sellele, et "Phaidonis" ei tunne Echekrates Päris-Kreeka tavasid ja olusid. Ta oletab, et Phleiusi asus Echekrates elama sellepärast, et tegu on Pythagorase esivanemate kodukohaga.

Echekratese vaadetest pole teada muud peale selle, et ta oli pütaagorlane ning tundis austust ja huvi Sokratese vastu. "Phaidonis" esineb ta demokraatia vastasena. 

Viited

Kategooria:Vanakreeka filosoofid
Kategooria:Sündinud 5. sajandil eKr